Эрдэнэс ҮТП ХХК

ЭРДЭНЭС ҮТП ХХК

Монгол Улсын Их Хурлаас 2022 онд баталсан Үйлдвэрлэл, технологийн паркийн эрх зүйн байдлын тухай  /шинэчилсэн найруулга/ хуулийн дагуу  Засгийн газрын 2023 оны 257 дугаар тогтоолоор төрийн өмчит үйлдвэрлэл, технологийн паркийн удирдлагын  “ЭРДЭНЭС ҮТП” ХХК-ийг “Эрдэнэс Монгол” ХХК-ийн 100 хувь охин компани хэлбэрээр байгуулсан. 

“Эрдэнэс ҮТП” ХХК нь “Эрдэнэс Монгол” нэгдлийн дунд хугацааны стратегид багтсан  Монгол Улсын 6 байршилд байгуулагдах Үйлдвэрлэл, технологийн паркийн төслийг хэрэгжүүлэн ажиллаж байна.   

АЛСЫН ХАРАА 

Монгол Улсын аж үйлдвэрийн хөгжилд манлайлах үүрэг гүйцэтгэж, үйлдвэрлэлийн оновчтой гинжин хэлхээг бий болгож, эрдэс баялгаас нэмүү өртөг, технологи шингээсэн бүтээгдэхүүн үйлдвэрлэх замаар эх орондоо хөгжил дэвшил авчирна. 

ЭРХЭМ ЗОРИЛГО 

Үйлдвэрлэл, технологийн паркуудыг шинжлэх ухаан, инновацад тулгуурлан төлөвлөж, хөгжүүлэхдээ нөөцүүдийг зүй зохистой ашиглаж нийгэм, эдийн засаг, байгаль орчинд нөлөөлөх үр дүнг эерэг чиглэлд хөтөлж, бизнесийн тогтвортой, дэмжлэг бүхий платформыг бий болгож, иргэн бүрийн амьдралын чанарыг эрс дээшлүүлнэ. 

ҮНЭТ ЗҮЙЛ 

Эрхэм зорилгодоо хүрэхийн тулд компанийн чадварлаг ажилчид, үндэсний үзэл санаа, ёс суртахуун, ил тод байдал, хийж бүтээхийн чинхүү эрмэлзэл, шударга хөдөлмөр, нэгдмэл байдлыг үнэт зүйлээ болгоно. 

КОМПАНИЙН ЗОРИЛГО, СТРАТЕГИ 

Үйлдвэрлэл, технологийн паркууд нь орд газруудын эрдэс баялгийн үнэ цэнийг нэмэгдүүлж, аж үйлдвэрийн гинжин хэлхээг бий болгох замаар Монгол Улсад хими-металлургийн салбарыг хөгжүүлэх, төр, хувийн хэвшлийн эзэмшилд буй орд газруудын нөөцийг баяжуулах, боловсруулах боломж бүхий платформыг бий болгосноор хөрөнгө оруулагч, бизнес эрхлэгчдэд эдийн засгийн өндөр өгөөжийг авчрах, Монгол Улсын үйлдвэржилтийн шинэ сэргэлтийн гол тулгуур болно.  

МОНГОЛ УЛСЫН ЗАСГИЙН ГАЗРЫН ҮЙЛ АЖИЛЛАГААНЫ ХӨТӨЛБӨР 2024-2028 ОН 

“2021-2030” Эдийн засгийн бүтцийн шинэчлэлтийг эхлүүлж, өрсөлдөх чадварыг нэмэгдүүлэн, импортыг орлох болон экспортод чиглэсэн хүнд, хөнгөн үйлдвэрлэлийг хөгжүүлэх үе 

“2031-2040” Хүнд, хөнгөн болон эрчим хүч, барилгын материалын үйлдвэрлэлийн хэрэгцээг дотоодоос бүрэн хангаж, экспортод чиглэсэн үйлдвэрлэлийг түлхүү хөгжүүлэх үе 

ХӨРӨНГӨ ОРУУЛАЛТЫН ТААТАЙ ОРЧИН

Эрдэнэс Монгол Нэгдлийн хэрэгжүүлж буй 6 байршилд байгуулагдах ҮТП-ийн төслүүд нь гадаад, дотоодын хөрөнгө оруулагч, эргэн тойрны ордууд болон хувийн хэвшлийн аж ахуйн нэгжүүдийг хууль эрхзүй, татвар, хүний нөөц, ус, эрчим хүч зэрэг дэд бүтцийн таатай нөхцөлөөр хангаж, бизнесийн тогтвортой орчныг бүрдүүлэх зорилготой.    

ПАРКИЙН ҮЙЛ АЖИЛЛАГААНД ТӨРӨӨС ҮЗҮҮЛЭХ БУСАД ДЭМЖЛЭГ 

·        Үнэт цаас гаргах, гадаадын хөнгөлөлттэй зээлд хөрөнгийн баталгаа гаргах  

·        Ажлын байрны төлбөрөөс чөлөөлөх  

·        Гадаадаас авах ажиллах хүч, мэргэжилтний зөвшөөрлийг хөнгөвчилсөн горимоор олгох  

·        Зөвшөөрөл авахад дэмжлэг үзүүлэх  

·        Паркийн дэд бүтцийн бүтээн байгуулалтыг санхүүжүүлж болно   

·        Төр, хувийн хэвшлийн түншлэлийг дэмжих  

·        Тогтворжуулах гэрчилгээ олгох, хөрөнгө оруулалтын гэрээ байгуулах  

·        Гаалийн тусгай бүс, гаалийн баталгаат үйлдвэр байгуулах  

·        Хуульд заасан бусад дэмжлэг  

ҮЙЛДВЭРЛЭЛ, ТЕХНОЛОГИЙН ПАРКУУДЫН ЭДИЙН ЗАСГИЙН ҮР ӨГӨӨЖ 

ҮТП-уудын төлөвлөсөн үйлдвэрүүд бүрэн хүчин чадлаараа ажиллахад жилдээ 1.2 тэрбум ам.долларын цэвэр ашигтай ажиллана.   6 ҮТП-ийн төсөл хэрэгжсэнээр жилдээ   7,728.4 сая ам.долларын борлуулалтын орлоготой ажиллаж   1.1 тэрбум ам.долларыг улсын болон орон нутгийн төсөвт төлөхөөр байгаа нь орон нутгийн өрсөлдөх чадварыг нэмэгдүүлнэ.  
ЭРДЭНЭТ ҮТП

Эрдэнэт үйлдвэрлэл, технологийн паркийг Орхон аймгийн Баян-Өндөр сумын нутагт орших Эрдэнэтийн Овоо зэс молибдений ордыг түшиглэн ЗЭС БОЛОВСРУУЛАХ ЦОГЦОЛБОР чиглэлээр байгуулна.  

Эрдэнэт ҮТП-ийн зориулалтаар 1217 га газрыг эзэмшиж дэд бүтцийн бүтээн байгуулалт хийгдэж байна. Паркийн суурь үйлдвэр болох Зэсийн баяжмал хайлуулах, цэвэршүүлэх үйлдвэрийг “Эрдэнэт үйлдвэр” ТӨҮГ санхүүжүүлэхээр шийдвэрлэсэн бөгөөд төмөр зам, авто зам, ус татуургын  бүтээн байгуулалтын ажлын явц 90%-тай байна.  

Эрдэнэт ҮТП-ийн бүтээн байгуулалт 2028 он гэхэд эхний үе шат нь дуусаж, бүрэн ашиглалтад орох бөгөөд катодын зэс, ферромолибден,  үйлдвэрлэнэ. Зэсийн хагас боловсруулсан бүтээгдэхүүний үйлдвэр Зэс ялтасны үйлдвэр,   Баяжуулах үйлдвэрийн хаягдлыг дахин боловсруулах үйлдвэрлэлүүдийг дагаж хөгжүүлэхээр төлөвлөөд байна.   Зэсийн нано нунтгийн үйлдвэр,  Зэсийн электроникийн эд ангийн үйлдвэр, Зэс кабелийн үйлдвэр байгуулна.    

Үндсэн үйлдвэрүүд  ашиглалтад орсноор жилдээ  1,322.65  сая ам.долларын орлого олж, 46.0 сая ам долларын  татвар хураамж  төвлөрүүлж, 93.5 сая ам.долларын цэвэр ашигтай  ажиллана.   Эрдэнэт ҮТП байгуулагдсанаар нийт 1300  орчим ажлын байр бий болно.   
ТАВАНТОЛГОЙ ҮТП 

Тавантолгой ҮТП төслийг Өмнөговь аймгийн Цогтцэций сумын нутагт орших Тавантолгой нүүрсний бүлэг ордыг түшиглэн КОКС-ХИМИЙН ЦОГЦОЛБОР чиглэлээр байгуулна. 

Тавантолгой ҮТП-ийн хүрээнд үндсэн үйлдвэрүүд, дэд бүтэц болон дагалдах барилга байгууламж, нийгмийн бүтээн байгуулалтад урьдчилсан тооцоогоор нийт 2,204.3 сая ам. долларын хөрөнгө оруулалт шаардагдахаар урьдчилан тооцсон. Баяжуулсан нүүрс, кокс болон химийн бүтээгдэхүүн үйлдвэрлэж , Тавантолгой  ҮТП-ийн хүрээнд 2035 он хүртэл 34,042.1 сая ам.долларын бүтээгдэхүүн үйлдвэрлэж,  Шууд болон шууд бусаар 2466  ажлын байр бий болно.  Төслийн бүс нутгийн 200 км радиуст нүүрснээс гадна бал чулуу, гөлтгөнө, жонш, зэс, гантиг, манган, уран, шохойн чулуу зэрэг ашигт малтмалын нөөцтэй нь тогтоосон.  

Тавантолгой ҮТП байгуулагдсанаар:   

·        Нүүрс баяжуулах үйлдвэр  

·        Кокс эрчим хүчний үйлдвэр  

·        Кокс химийн үйлдвэр  

·        Тавантолгой дулааны цахилгаан станц байгуулагдана.  

Дагалдах үйлдвэр:  

·        Давирхай боловсруулах үйлдвэр

·        Хий боловсруулах үйлдвэр

·        Хаягдал ус боловсруулах үйлдвэр

·        Үнс иж бүрэн боловсруулах үйлдвэр зэрэг үйлдвэр  

Эдгээр үйлдвэрээс гарсан дайвар бүтээгдэхүүнийг боловсруулж бусад үйлдвэрүүдийг ҮТП-ийн нэгжээр бүтээн байгуулж өртгийн сүлжээ гинжин хэлхээ үүсгэн ажиллана.  
БОР-ӨНДӨР ҮТП​ 

Бор-Өндөр ҮТП-ийг Хэнтий аймгийн Бор-Өндөр сумын нутагт Бор-Өндөрийн жоншны орд, Баргилтын төмрийн хүдрийн орд болон бүс нутгийн бусад ордуудын нөөцөд тулгуурлан ЖОНШ, ЦАХИУР БОЛОВСРУУЛАХ ЦОГЦОЛБОР чиглэлээр байгуулна. 

Бор-Өндөр ҮТП-ийг Бор-Өндөр сумын нутагт 835.9 га боломжит талбайд 4 чиглэлийн кластерт нийт 18 үйлдвэр, төсөл төлөвлөгдөж байна. Хөрөнгө оруулалтын нийт хэмжээ 994.1 сая ам.доллар бөгөөд 2050 ажлын байр бий болгож, 106.2 сая ам.долларын ашигтай ажиллаж, 80.1 сая ам.долларын татвар төлөхөөр байна.  

·        Фторт хөнгөн цагаан

·        Жоншны шахмал

·        Өндөр нягтаршилтай гипс

·        Гипсийн зуурмаг

·        Криолит

·        Силикат

·        Хүхрийн хүчил

·        Аж үйлдвэрийн цахиур

·        Цахиурын элс

·        Төмрийн хорголж

·        Хагас кокс зэрэг бүтээгдэхүүн үйлдвэрүүд дагаж хөгжих боломжтой. Мөн Шивээ-Овоо цахилгаан станц, нарны цахилгаан станц, салхин цахилгаан станцыг хөгжүүлэн ажиллуулах үндсэн нөхцөл бий болох юм. 
ХӨТӨЛ ҮТП 

Хөтөл ҮТП-ийг Сэлэнгэ аймгийн Сайхан, Орхон сумын нутагт орших Хөтөл шохойн чулууны ордод түшиглэн БАРИЛГЫН МАТЕРИАЛ ҮЙЛДВЭРЛЭЛИЙН ЦОГЦОЛБОР чиглэлээр байгуулна. 

Хөтөл ҮТП төслийг хэрэгжүүлэхээр төлөвлөж буй газар нь Сэлэнгэ аймгийн Сайхан, Орхон сумдын нутаг, Хөтөл хот болон Цемент шохой ХХК байрлах бүсэд 207.4 га талбайг хамарна.   

Хөтөл ҮТП-ийг “Цемент шохой” ХХК-д түшиглэн хөгжүүлэхээр төлөвлөж байгаа бөгөөд бүтээгдэхүүний шат дамжлага, тээвэрлэлт, хэрэглэгч зэргээс шалтгаалан “ХӨТӨЛ-ДАРХАН-УБ” гэсэн 2 дэд байршилтай байхаар төлөвлөж байна.   

ҮТП-ийн хүрээнд Хөтөл, Дархан, Улаанбаатар гэсэн 3 байршилд нийт 12 үйлдвэр, төсөл төлөвлөгдөж байна. Дэд бүтцийг оролцуулан 162 сая ам долларын хөрөнгө оруулалт хийгдэх ба 1950 шууд ажлын байр бий болно гэж үзэж байна. Үйлдвэрүүд бүрэн ашиглалтад орсноор  жилдээ 557.4 сая ам долларын борлуулалтын орлого олж,  100.3 сая ам.долларын цэвэр ашигтай ажиллаж, анхны хөрөнгө оруулалтаа 2.9 жилийн дотор нөхөх боломжтой юм.   

Хөтөл ҮТП байгуулагдсанаар:   

·        Шохой шатаах үйлдвэр  

·        Чулуунцарын үйлдвэр  

·        Цементийн үйлдвэр  

·        Гидратын шохой 

·        Зөөврийн бетон зуурмаг   

·        Бетон хийц эдлэл   

·        Төмөр карказ, угсармал метал хийц   

·        Хөнгөн бетон   

·        Идэвхжүүлсэн кальцийн карбонат   

·        Нано кальцийн карбонат зэрэг үйлдвэрүүд дагаж хөгжих бүрэн боломжтой.  
БАГАНУУР ҮТП 

Багануур ҮТП-ийг Улаанбаатар хотын Багануур дүүргийн нутагт Багануурын нүүрсний ордыг түшиглэн НҮҮРС-ХИМИЙН ЦОГЦОЛБОР чиглэлээр байгуулна. 

Багануур ҮТП-ийг Улаанбаатар хотын Багануур дүүрэгт  Багануурын нүүрсний ордыг түшиглэн НҮҮРС-ХИМИЙН ЦОГЦОЛБОР чиглэлээр байгуулна.  

Багануур ҮТП нь тус дүүргийн  үйлдвэрийн  бүсэд 635 га газарт хагас кокс эрчим хүчний үйлдвэрийн чиглэлээр  байгуулагдана. Багануур ҮТП-ийн үйлдвэрүүдийн  бүтээн байгуулалтын ажлууд 2027 оноос эхлэн үе шаттайгаар 2035 он хүртэл үргэлжлэх бөгөөд  нийт 4.13 тэрбум ам. долларын хөрөнгө оруулалт хийгдэх бөгөөд 1950 ажлын байр бий болно.   

Багануур ҮТП байгуулагдсанаар:   

·        Цахилгаан станц 660МВт-ын 

·        Нүүрс пиролизын үйлдвэр,  2 сая тн  

·        Нүүрс хийжүүлэх үйлдвэр 5.3 сая тн 3 үйлдвэртэй байна.  

Дагалдах үйлдвэр:  

·        Хүчилтөрөгчийн станц  99.6%   

·        Кальцийн карбидын үйлдвэр   

·        Нүүрс хийжүүлэх үйлдвэр   

·        PVC үйлдвэр   

·        Бензин түлшний үйлдвэр дагаж хөгжих боломжтой.   
ДАРХАН ҮТП 

Дархан ҮТП-ийг Дархан-Уул аймгийн Дархан, Хонгор, Сэлэнгэ аймгийн Хүдэр суманд Төмөртэй ордод түшиглэн ГАН ҮЙЛДВЭРЛЭЛИЙН ЦОГЦОЛБОР чиглэлээр байгуулна. 

Дархан ҮТП-ийг Дархан-Уул аймгийн Дархан, Хонгор, Сэлэнгэ аймгийн Хүдэр суманд Төмөртэй ордод түшиглэн ГАН ҮЙЛДВЭРЛЭЛИЙН ЦОГЦОЛБОР чиглэлээр байгуулна.  

Төмөрийн хүдрийг баяжуулахаас эхлээд тусгай зориулалтын ган, ган хийцлэл хийх хүртэл бүхий л үйлдвэрлэлийг үе шаттайгаар байгуулан энэ төрлийн бүтээгдэхүүнээс хамаарах импортыг бүрэн орлох бүтээгдэхүүн үйлдвэрлэнэ. Паркийн үйл ажиллагаатай холбоотой металлургийн үйлдвэрлэл, ган бүтээгдэхүүний үйлдвэрлэлийн чиглэлд хөрөнгө оруулалт хийх боломжтой.  

Эхний шатанд Дарханы төмөрлөгийн үйлдвэрийн бүрэн  хүчин чадлаар нь ажиллуулах, Төмрийн хүдрийн боловсруулалтын түвшнийг  нэмэгдүүлэх, Кокс, ган төмөрлөгийн үйлдвэрлэл, Төрөл бүрийн ширэм, ган бүтээгдэхүүний үйлдвэрлэл гэсэн үе шаттайгаар хэрэгжүүлнэ.   Дархан ҮТП-ийн бүх үйлдвэр ашиглалтад орсноор жилдээ 740.8 сая ам.долларын борлуулалтын орлого олж, 111.1 сая ам.долларын цэвэр ашигтай ажиллана.  

Дархан ҮТП Ган үйлдвэрлэлийн цогцолбор төслийн хөрөнгө оруулалтын хэмжээ 655.8 сая ам доллар бөгөөд төсөл хэрэгжсэнээр 1274 хүний шууд ажлын байр, 3200 орчим шууд бус ажлын байр шинээр бий болно. 

Дархан ҮТП байгуулагдсанаар:  

·        Арматур, ган бөмбөлөг, ган хуудас   

·        Тусгай зориулалтын гангийн  

·        Кокс эрчим хүчний   

·        Тоног төхөөрөмжийн   

·        Сэлбэг хэрэгслийн   

·        Ган эдлэлийн зэрэг үйлдвэрүүд дагаж хөгжих боломжтой.  

ТҮҮХЭН ЗАМНАЛ  

2003 : УЛСЫН ИХ ХУРЛЫН 54 ДҮГЭЭР ТОГТООЛ 

“Үйлдвэрлэл, технологийн парк байгуулж, хөгжүүлэх үндсэн чиглэл”-ийг батлав. 

2008: УЛСЫН ИХ ХУРЛЫН 12 ДУГААР ТОГТООЛ 

“Үндэсний хөгжлийн цогц бодлого”-ын 5.4-т “Үйлдвэрлэл, технологийн паркуудын үйл ажиллагааг жигдрүүлж, бүс нутгуудад экспортын баримжаатай үйлдвэрлэл, үйлчилгээг өргөтгөх” зорилтыг дэвшүүлэв. 

2009: ҮЙЛДВЭРЛЭЛ, ТЕХНОЛОГИЙН ПАРКИЙН ЭРХ ЗҮЙН БАЙДЛЫН ТУХАЙ ХУУЛЬ 

2015, 2017, 2022 онуудад нэмэлт өөрчлөлт оров. 

2021: ПАРКИЙН ҮЙЛ АЖИЛЛАГАА ЭРХЛЭХ ТУСГАЙ ЗӨВШӨӨРӨЛ 

Монгол Улсын Засгийн газрын 2021 оны 129 дүгээр тогтоолоор паркийн үйл ажиллагаа эрхлэх тусгай зөвшөөрлийг  Орхон аймгийн Баян-Өндөр сумын нутаг дэвсгэрт уул уурхай-металлурги-химийн үйлдвэрийн цогцолбор байгуулах зориулалтаар "Эрдэнэт үйлдвэр" төрийн өмчит үйлдвэрийн газарт үйлдвэрлэл, технологийн паркийн үйл ажиллагаа эрхлэх тусгай зөвшөөрлийг 5 жилийн хугацаагаар олгов. 

2022: “ҮЙЛДВЭРЛЭЛ, ТЕХНОЛОГИЙН ПАРКИЙН ЭРХЗҮЙН БАЙДЛЫН ТУХАЙ ХУУЛЬ” Шинэчилсэн найруулга 

2023: “ЭРДЭНЭС ҮТП” ХХК БАЙГУУЛАГДАВ 

Монгол Улсын Их Хурлаас 2022 онд баталсан Үйлдвэрлэл, технологийн паркийн эрх зүйн байдлын тухай хуулийн дагуу  Засгийн газрын 2023 оны 217 дугаар тогтоолоор төрийн өмчит үйлдвэрлэл, технологийн паркийн удирдлагын  “ЭРДЭНЭС ҮТП” ХХК-ийг “Эрдэнэс Монгол” ХХК-ийн 100 хувийн охин компани хэлбэрээр байгуулав. 

2023: ЭРДЭНЭТ ҮЙЛДВЭРЛЭЛ, ТЕХНОЛОГИЙН ПАРК 

 Засгийн газрын 2022 оны 171 дүгээр тогтоолоор 1217 га газрыг ҮТП байгуулах зориулалтаар улсын тусгай хэрэгцээнд авч, 400 орчим га талбайд зэсийн баяжмал хайлуулах, цэвэршүүлэх үйлдвэрийг байгуулахаар төлөвлөсөн. Төмөр зам, асфальт бетон хучилттай замын бүтээн байгуулалтын ажлыг “Эрдэнэт үйлдвэр” ТӨҮГ санхүүжүүлж 55%-тай үргэлжилж байна. 

2024: ҮЙЛДВЭРЛЭЛ, ТЕХНОЛОГИЙН ПАРКИЙН ХӨГЖЛИЙН ТӨЛӨВЛӨГӨӨ 

ЭРДЭНЭТ,  ДАРХАН, ХӨТӨЛ, БОР-ӨНДӨР, БАГАНУУР, ТАВАНТОЛГОЙ үйлдвэрлэл, технологийн паркийн хөгжлийн төлөвлөгөөг боловсруулж “ЭРДЭНЭС МОНГОЛ” нэгдлийн үйлдвэр технологийн паркуудын хөгжлийн стратеги төлөвлөгөө-1448” нэртэй долоон боть бодлогын баримт бичгийг эрхлэн гаргав. 

2024: “ТАВАНТОЛГОЙ ҮТП” НҮҮРС БАЯЖУУЛАХ ҮЙЛДВЭР 

"Эрдэнэс Тавантолгой" ХК-д хэрэгжиж буй тэрбум ам.долларын санхүүжилт бүхий 2 үе шаттай “Нүүрс баяжуулах үйлдвэрийн төсөл”-ийн хүрээнд жилд 10 сая тонн нүүрс баяжуулах хүчин чадалтай үйлдвэрийг ашиглалтад оруулав. 

2024: ZHEJIANG PLANNING INSTITUTION ХАМТРАН АЖИЛЛАХ ГЭРЭЭ 

ZHEJIANG их сургуулийн холдинг группийн харьяа Алшаа аймгийн нүүрс химийн аж үйлдвэрийн парк, тус паркийн тэргүүлэх аж ахуйн нэгж болох HUMENG ENERGY GROUP, Бугат хот дахь ган төмөрлөгийн YAXIN STEEL GROUP, сэргээгдэх эрчим хүчний MINGYANG GROUP-ын удирдлагуудтай туршлага судлах уулзалт хийв. 

2024:“ITP FORUM” “ENGINEERING EXCHANGE” 

“ЭРДЭНЭС ҮТП” ХХК  Монголын үндэсний худалдаа аж үйлдвэрийн танхим, Монголын үйлдвэр технологийн паркуудын нэгдсэн холбоо болон ШУТИС-тай хамтран ажиллах санамж бичиг байгуулав. 

2024:“Оюу эрдэнийн цом хүртэв  

“Эрдэнэс ҮТП” ХХК-ийг үйлдвэрлэл технологийн 6 паркийн  ерөнхий төлөвлөгөөг боловсруулж, гадаад хамтын ажиллагааг өргөжүүлэн, нэгдлийн дунд хугацааны стратегийг сайн хэрэгжүүлсэн үзүүлэлтээр Оюу эрдэнийн цомоор тус тус шагналаа. 

2025: “Хөх нүүрсний үйлдвэр“-ийг ашиглалтад оруулна  

Засгийн газраас хэрэгжүүлэх 14 мега төслийн нэг болох Багануурын үйлдвэрлэл технологийн паркийг түшиглэж, Нүүрс химийн цогцолбор байгуулна.  

ӨНГӨРСӨНД БОЛСОН ТОМООХОН ҮЙЛ ЯВДЛЫН ТОЙМ 

 “ITP FORUM” арга хэмжээг Засгийн     газрын хэрэг эрхлэх газар, “Эрдэнэс Монгол” нэгдэл, “Эрдэнэс ҮТП” ХХК     хамтран зохион байгуулав. 

 "Эрдэнэс ҮТП"     ХХК  “Be injener” хөтөлбөрийг 2024, 2025 онуудад баруун бүсийн     Говь-Алтай, Завхан, Увс, Ховд, Хойд бүсийн  Орхон, Булган,     Хөвсгөл  аймгийн ЕБС-ийн  төгсөх ангийн сурагчдын дунд зохион     байгуулав. 

 “ЭРДЭНЭС ҮТП” ХХК Монголын үндэсний     худалдаа аж үйлдвэрийн танхим, Монголын үйлдвэр технологийн паркуудын     нэгдсэн холбоо болон ШУТИС-тай хамтран ажиллах санамж бичиг байгуулав.

 БНХАУ дахь айлчлалын хүрээнд ZHEJIANG     их сургуулийн холдинг групп болоод Алшаа аймгийн нүүрс химийн аж     үйлдвэрийн парк, тус паркийн тэргүүлэх аж ахуйн нэгж болох HUMENG ENERGY     GROUP, Бугат хот дахь ган төмөрлөгийн YAXIN STEEL GROUP, сэргээгдэх эрчим     хүчний MINGYANG GROUP-ын удирдлагуудтай туршлага судлах уулзалт хийж,     ZHEJIANG PLANNING INSTITUTION-тэй хамтран ажиллагааны санамж бичиг     байгуулав. 

 ЭРДЭНЭТ, ДАРХАН, ХӨТӨЛ, БОР-ӨНДӨР,     БАГАНУУР, ТАВАНТОЛГОЙ ҮТП-уудын  хөгжлийн төлөвлөгөөг боловсруулж     “ЭРДЭНЭС МОНГОЛ” нэгдлийн үйлдвэр технологийн паркуудын хөгжлийн стратеги     төлөвлөгөө-1448” нэртэй долоон боть бодлогын баримт бичгийг эрхлэн гаргав.  

 “ЭРДЭНЭС ҮТП”     ХХК-ийн хэрэгжүүлэх “Эрдэнэт ҮТП”, “Тавантолгой ҮТП” “Хөтөл ҮТП”,     “Бор-Өндөр ҮТП” төслүүдийн танилцуулгыг Орхон, Өмнөговь, Сэлэнгэ, Хэнтий     аймгийн ИТХ-ын хуралдаанаар хэлэлцүүлэн парк байгуулах саналууд      дэмжигдлээ. 

 Үйлдвэрлэл, технологийн паркийн     зориулалтаар “Нүүрс-химийн цогцолбор” байгуулах газрыг улсын тусгай     хэрэгцээнд авлаа.  

ЭРДЭНЭС ҮТП ХХК  

 Компанийн нэр: Эрдэнэс ҮТП ХХК 

 Хувь эзэмшил:100 хувь 

 Үйл ажиллагаа: Уул уурхай, Үйлдвэрлэл     технологийн парк 

 Вебсайт: www.erdenesitp.mn